Acesta a mai relatat că vorbeşte zilnic la telefon cu fostul ministru al Turismului, că diferenţa de vârstă dintre cei doi nu este atât de mare şi că are „ce învăţa de la o femeie ca Elena”.

„Ne dorim să rămânem în România, atât eu, cât şi Elena, numai că ea trebuie să-şi rezolve problemele. Vedem cum o va face. (...) Mi-aş dori şi poate la un moment dat voi face pasul către scena politică. La cât de bine o cunosc pe Elena, ce-şi propune să facă, reuşeşte. Dacă va dori să reintre pe scena politică are susţinerea mea. (...) M-aş bucura să reuşească şi să ajungă la prezidenţiale şi să câştige cursa în campania pentru prezidenţiale. (...) Prim-ministru (i-ar plăcea să devină, n.r.), pentru că aş avea Guvernul la dispoziţie, în sensul în care m-aş implica în tot ce ţine de organizarea României”, a declarat Adrian Alexandrov, citat de Mediafax.

„Vorbim zilnic la telefon şi în ciuda distanţei mari, plănuim lucruri împreună. O dată la o lună, o lună şi un pic, merg eu la ea cam câte zece zile. (...) Vârsta este un impediment pentru cei care aleg să-şi trăiască viaţa după ce spun alţii. (...) Nu e o diferenţă de vârstă atât de mare, doar 10-11 ani diferenţă între noi, eu mă consider un om matur care are ce învăţa de la o femeie ca Elena, pentru că are experienţă de viaţă destul de mare. Ne sprijinim unul pe celălalt”, a declarat logodnicul Elenei Udrea, la Antena 1.





Întrebat despre o eventuală nuntă, Alexandrov a răspuns că mai întâi atenţia lor este îndreptată către botezul fetiţei, după care, vara viitoare, se vor căsători.





„Momentan ne focusăm pe naşterea fetiţei urmând să vedem unde vom face botezul şi sperăm ca vara viitoare, când să fie şi Elena în formă, să plănuim nunta. Sper să se întâmple acestea în România. Naşterea, sincer, nu cred că se va întâmpla în România. Sunt şanse mari să nască fetiţa în Costa Rica. Va avea dublă cetăţenie, costaricană şi română. Eu voi primi dublă cetăţenie şi Elena la fel”, a adăugat iubitul fostului ministru al Turismulu.